|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΚΡΗΤΗΣ**    **ΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ**  **ΤΜΗΜΑ ΠΡΟΜΗΘΕΙΩΝ**  digma 01   |  |  |  | | --- | --- | --- | | **Ταχ. Δ/νση** | : Παν/πολη Ρεθύμνου | **Ρέθυμνο, 17/10/2024** | | **Πληροφ.** | : Β. Μυλωνά | **Αρ. πρωτ. : 22315** | | **Τηλ.** | :2831077997 |  | | **Email** | :promitheiesreth@uoc.gr |  | | **Ιστοσελίδα** | :https://www.uoc.gr |  |     **Προς : Κάθε ενδιαφερόμενο**  **Οικονομικό φορέα** |  |  | |  |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**για την «παροχή υπηρεσιών Ιατρού Εργασίας στο Πανεπιστήμιο Κρήτης, Ρέθυμνο και Ηράκλειο για το έτος 2025»**

|  |  |
| --- | --- |
| **Αναθέτουσα Αρχή:** | Πανεπιστήμιο Κρήτης |
| **Κωδικός Ηλεκτρονικής Τιμολόγησης Αναθέτουσας Αρχής** | 1020.Ε00291.0001 |
| **CPV :** | **85121000-3-Ιατρικές υπηρεσίες.** |
| **KAE:** | 0439 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά μόνο βάσει τιμής |
| **Προϋπολογισθείσα δαπάνη:** | **16.494,48€** συμπ/νου Φ.Π.Α. |
| **Καταληκτική ημερομηνία υποβολής προσφορών:** | **Πέμπτη 31-10-2024 ΚΑΙ ΩΡΑ 12:00 μ** |
| **Διάρκεια ισχύος προσφορών:** | 120 μέρες από την επομένη της καταληκτικής ημερομηνίας για την υποβολή των προσφορών |

Το Πανεπιστήμιο Κρήτης λαμβάνοντας υπόψη :

1. Τις διατάξεις του άρθρου 118 ν. 4412/2016 «Δημόσιες Συμβάσεις Έργων, Προμηθειών και Υπηρεσιών Προσαρμογή στις Οδηγίες 2014/24/ΕΕ και 2014/25/ΕΕ (ΦΕΚ Α΄/147/08.08.2016)» και τις τροποποιήσεις αυτού, όπως ισχύουν,
2. Την αριθμ. 76928/2021 Κ.Υ.Α. (ΦΕΚ Β΄ 3075/13.7.2021) «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)»,
3. Tην υπ’ αρ. πρωτ 25854/803/26-10-2022 (ΑΔΑ: Ω3ΡΘ469Β7Γ-05Σ) και την τροποποίηση αυτής με αρ. πρωτ 31018/9-12-2022 (ΑΔΑ: ΩΜ3Β469Β7Γ-Π6Π Απόφαση Πρύτανη που αφορά στον «Καθορισμό διαδικασίας έγκρισης και ανάθεσης δαπανών για προμήθειες/υπηρεσίες/μελέτες/ μέχρι το όριο της απευθείας ανάθεσης σύμφωνα με το ν.4412/2016 δυνάμει των διατάξεων του ν.4957/2022,
4. Το υπ’ αριθ. πρωτ. 18531/05-09-2024 (ΑΔΑΜ: 24REQ015379545 2024-09-05) αίτημα της Δ/νσης Διοικητικού,
5. Την υπ’ αρ. πρωτ.20180/25-09-2024 (ΑΔΑ: 9Π6Ι469Β7Γ-75Ω, ΑΔΑΜ: 24REQ015538624 2024-10-04) Απόφαση έγκρισης δαπάνης,
6. Την υπ’ αριθ. πρωτ. 20631/30-09-2024, (ΑΔΑ: 9ΠΟ8469Β7Γ-411, ΑΔΑΜ: 24REQ015538624 2024-10-04) Απόφαση Ανάληψης Πολυετούς Υποχρέωσης.
7. Την υπ’ αρ. πρωτ. 20776/01-10-2024 (ΑΔΑ: 90ΛΛ469Β7Γ-ΒΓΥ, ΑΔΑΜ: 24REQ015538624 2024-10-04) Βεβαίωση Πολυετούς Υποχρέωσης έτους 2025.

**ΠΡΟΣΚΑΛΕΙ**

κάθε ενδιαφερόμενο φυσικό ή νομικό πρόσωπο, το οποίο είναι σε θέση να προσφέρει τις υπηρεσίες, όπως εκδηλώσει το ενδιαφέρον του, έως και την **Πέμπτη 31-10-2024, και ώρα 12:00 μ**., υποβάλλοντας προσφορά στο Τμήμα Προμηθειών του Πανεπιστημίου Κρήτης στην Πανεπιστημιούπολη Ρεθύμνου (κτήριο Διοίκησης Β1, ισόγειο), αφού πρώτα λάβει αριθμό πρωτοκόλλου από το Τμήμα Πρωτοκόλλου (κτήριο Διοίκησης Β1, 1ος όροφος).

1. **Αντικείμενο της υπό ανάθεση υπηρεσίας και προϋπολογισμός.**

Αντικείμενο της υπό ανάθεση υπηρεσίας αποτελεί η «**παροχή υπηρεσιών Ιατρού Εργασίας στο Πανεπιστήμιο Κρήτης, Ρέθυμνο και Ηράκλειο για το έτος 2025».**

Οι αρμοδιότητες του Ιατρού Εργασίας περιγράφονται στα άρθρα 17 & 18 του ν.3850/2010, όπως ισχύει σήμερα - **Παράρτημα Ι (Δ).**

**Χρόνος παροχής των υπηρεσιών:** από **01-01-2025 έως 31-12-2025.**

Η ανάθεση θα πραγματοποιηθεί με τη διαδικασία της απευθείας ανάθεσης, σύμφωνα με την Απόφαση Πρύτανη με αρ. πρωτ 25854/803/26-10-2022 (ΑΔΑ: Ω3ΡΘ469Β7Γ-05Σ) και την τροποποίηση αυτής με αρ. πρωτ 31018/9-12-2022 (ΑΔΑ: ΩΜ3Β469Β7Γ-Π6Π), που αφορά στον καθορισμό της διαδικασίας των απευθείας αναθέσεων καθώς και τις διατάξεις των άρθρων 118 Ν. 4412/2016 (ΦΕΚ (ΦΕΚ 147/Α/08-08-2016), «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως ισχύει σήμερα.

Η παρούσα Πρόσκληση θα αναρτηθεί στο ΚΗΜΔΗΣ, την ιστοσελίδα του Πανεπιστημίου Κρήτης ([www.uoc.gr](http://www.uoc.gr)).

1. **Προϋπολογισθείσα δαπάνη**

Η εγκεκριμένη προϋπολογισθείσα δαπάνη ανέρχεται στο συνολικό ύψος των **16.494,48€** συμπεριλαμβανομένου του Φ.Π.Α και βαρύνει τις πιστώσεις του τακτικού προϋπολογισμού του Π.Κ., οικον. έτους 2025 από τον ΚΑΕ 0439 **-** «Αμοιβές λοιπών που εκτελούν ειδικές υπηρεσίες με την ιδιότητα του ελεύθερου επαγγελματία» (υπ’ αριθ. 20631/30-09-2024 (ΑΔΑ: 9ΠΟ8469Β7Γ-411, ΑΔΑΜ: 24REQ015538624 2024-10-04) Έγκριση Ανάληψης Πολυετούς Υποχρέωσης).

1. **Περιεχόμενο και υποβολή προσφορών**

Καλούνται οι ενδιαφερόμενοι να υποβάλουν την προσφορά τους έως και την Πέμπτη 31 Οκτωβρίου 2024 και ώρα 12:00 μ. Οι προσφορές υποβάλλονται στην Ελληνική γλώσσα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές

Οι προσφέροντες, καλούνται να υποβάλλουν την οικονομική τους προσφορά σε **ενιαίο σφραγισμένο φάκελο** που θα απευθύνεται στο Τμήμα Προμηθειών του Πανεπιστημίου Κρήτης στο Ρέθυμνο και στον οποίο θα εξωτερικά αναγράφονται ευκρινώς:

* Η λέξη «ΠΡΟΣΦΟΡΑ».
* Ο πλήρης τίτλος της Υπηρεσίας «ΠΑΝΕΠΙΣΤΗΜΙΟ ΚΡΗΤΗΣ ΡΕΘΥΜΝΟ».
* Ο αριθμός πρωτοκόλλου της Πρόσκλησης Εκδήλωσης Ενδιαφέροντος, όπως και ο τίτλος αυτής «**παροχή υπηρεσιών Ιατρού Εργασίας στο Πανεπιστήμιο Κρήτης, Ρέθυμνο και Ηράκλειο για το έτος 2025».**
* Τα στοιχεία του αποστολέα (επωνυμία, Δ/νση, αριθ. τηλεφώνου, ηλεκτρονική δ/νση-e-mail).

Μέσα στον κυρίως φάκελο τοποθετούνται σε ξεχωριστούς σφραγισμένους φακέλους, οι ακόλουθοι φάκελοι με τα αντίστοιχα δικαιολογητικά:

**(α) (υπο)φάκελος με την ένδειξη «Δικαιολογητικά Συμμετοχής–Τεχνική Προσφορά»,** στον οποίο περιλαμβάνεται το σύνολο των απαιτούμενων δικαιολογητικών και η τεχνικήπροσφορά του οικονομικού φορέα.

**Δικαιολογητικά Συμμετοχής:**

* Επικαιροποιημένη **Υπεύθυνη Δήλωση Ι** της παρ.4 του άρθρου 8 του ν.1599/1986(Α΄75), όπως εκάστοτε ισχύει, συμπληρωμένη σύμφωνα με το **Παράρτημα ΙΙ,**
* Επικαιροποιημένη **Υπεύθυνη Δήλωση ΙΙ** της παρ.4 του άρθρου 8 του ν.1599/1986(Α΄75), όπως εκάστοτε ισχύει, συμπληρωμένη σύμφωνα με το **Παράρτημα ΙΙ,**
* Έγγραφα που αποδεικνύουν τα απαιτούμενα προσόντα και το επίπεδο γνώσεων του προσφέροντα, όπως περιγράφονται στο άρθρο 16 του Ν.3850/2010 **Παράρτημα Ι(Γ)**
* **Για την απόδειξη της μη συνδρομής των λόγων αποκλεισμού του αρθ. 73, 74 και 75 παρ. 2 του ν. 4412/2016 ο προσφέρων προσκομίζει αντίστοιχα τα παρακάτω δικαιολογητικά:**

**α. Απόσπασμα ποινικού μητρώου** (Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου), **ή εναλλακτικά υπεύθυνη δήλωση που να δηλώνεται ότι δεν συντρέχουν οι λόγοι αποκλεισμού της παρ. 1, του άρθρου 73 του Ν.4412** (εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου)

β. **Φορολογική ενημερότητα**

γ. **Ασφαλιστική ενημερότητα**

* **Νομιμοποιητικά έγγραφα & Παραστατικά εκπροσώπησης**

**Τεχνική Προσφορά :** Τεχνική περιγραφή των παρεχόμενων υπηρεσιών από τον ενδιαφερόμενο Οικονομικό Φορέα, σύμφωνα με τις προβλεπόμενες αρμοδιότητες του Ιατρού Εργασίας Παράρτημα Ι(Δ)

**(β) (υπο)φάκελος με την ένδειξη «Οικονομική Προσφορά»,** στον οποίο περιλαμβάνεται η οικονομική προσφορά του οικονομικού φορέα. (**Παράρτημα ΙΙΙ**: Έντυπο Οικονομικής Προσφοράς)

Το σύνολο της Οικονομικής προσφοράς δεν πρέπει να υπερβαίνει την προϋπολογισθείσα δαπάνη.

1. **Λόγοι απόρριψης προσφοράς**

Απορρίπτεται η προσφορά και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το είναι ψευδή ή ανακριβή, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής

iiii) εάν δεν προσκομιστούν τα αποδεικτικά καταλληλότητας του Ιατρού Εργασίας όπως αυτά περιγράφονται στο  Παράρτημα  Β‐Τεχνική Περιγραφή και όπως αυτά καθορίζονται από το άρθρο 16 του Ν. 3850/2010 (ΦΕΚ 84/Α/2010) και όπως τροποποιήθηκε με την παρ. 2 του άρθρου 29 του Ν. 3996/11 (ΦΕΚ 170/Α’/2011)

Αν κανένας από τους προσφέροντες δεν υποβάλλει αληθή ή ακριβή δήλωση ή δεν προσκομίσει ένα ή περισσότερα από τα απαιτούμενα δικαιολογητικά ή δεν αποδείξει ότι πληροί τα κριτήρια ποιοτικής επιλογής σύμφωνα με την παρούσα πρόσκληση, η διαδικασία ματαιώνεται.

Η αναθέτουσα αρχή μπορεί επίσης, σε οποιοδήποτε χρονικό σημείο της διαδικασίας, να ζητεί από τους προσφέροντες να υποβάλλουν και περαιτέρω δικαιολογητικά, πέραν αυτών που ορίζονται στην παράγραφο «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» όταν αυτό απαιτείται για την ορθή διεξαγωγή της διαδικασίας

Η υποβολή μόνο μιας προσφοράς δεν αποτελεί κώλυμα για τη συνέχιση της διαδικασίας και την ανάθεση της σύμβασης.

1. **Ισχύς των προσφορών**

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν είκοσι **(120)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

1. **Αξιολόγηση των προσφορών- ανάθεση**

Η ανάθεση θα γίνει για το σύνολο των υπηρεσιών στην εταιρεία με την πλέον συμφέρουσα από οικονομική άποψη προσφορά βάσει της τιμής, που πληροί τις τεχνικές προδιαγραφές του **Παραρτήματος Ι.**

Το σύνολο της οικονομικής προσφοράς, δεν πρέπει να υπερβαίνει το σύνολο της εγκεκριμένης προϋπολογισθείσα δαπάνης.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο οικονομικός φορέας ο οποίος θα επιλεγεί να του ανατεθεί η παροχή των ζητούμενων υπηρεσιών είναι υποχρεωμένος μετά από αίτημα της Αναθέτουσας Αρχής, να προσκομίσει προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, τα παρακάτω δικαιολογητικά:

α. **Απόσπασμα ποινικού μητρώου** (Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου), **ή εναλλακτικά υπεύθυνη δήλωση που να δηλώνεται ότι δεν συντρέχουν οι λόγοι αποκλεισμού της παρ. 1, του άρθρου 73 του Ν.4412** (εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου)

β. **Φορολογική ενημερότητα**

γ. **Ασφαλιστική ενημερότητα**

δ**. Νομιμοποιητικά έγγραφα και παραστατικά εκπροσώπησης**

1. **Πληρωμή**

Ο Ανάδοχος έχει την υποχρέωση έκδοσης ηλεκτρονικών τιμολογίων, σύμφωνα με τις διατάξεις του Ν.4601/2019 και την υπ’ αριθ. 52445 ΕΞ 2023/4-4-2023 ΚΥΑ (ΦΕΚ τ.Β΄ 2385/12-04-2023).

Η πληρωμή θα γίνεται σε Ευρώ, βάσει του ηλεκτρονικού τιμολογίου του αναδόχου, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

Γενικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία του Τμήματος Προμηθειών – Κτήριο Διοίκησης του Π.Κ στην Πανεπιστημιούπολη Γάλλου στο Ρέθυμνο και στο τηλ. 2831077997 & email [promitheiesreth@uoc.gr](mailto:promitheiesreth@uoc.gr) .

Η παροχή της υπηρεσίας του ιατρού εργασίας θα βεβαιωθεί από τα Τμήματα Διοικητικής Μέριμνας (Ρέθυμνο-Ηράκλειο)

Ακολουθεί **ΠΑΡΑΡΤΗΜΑ** με Τεχνικές Προδιαγραφές, Ειδικοί όροι Συμμετοχής και Έντυπο Οικονομικής Προσφοράς.

Ο Πρύτανης του Πανεπιστημίου Κρήτης

Καθηγητής

Γεώργιος Μ. Κοντάκης

**ΠΑΡΑΡΤΗΜΑ Ι - ΤΕΧΝΙΚΕΣ ΠΡΟΔΙΑΓΡΑΦΕΣ**

**Α.ΚΑΤΗΓΟΡΙΑ ΕΠΙΚΙΝΔΥΝΟΤΗΤΑΣ ΠΑΝΕΠΙΣΤΗΜΙΟΥ ΚΡΗΤΗΣ**

Το Διδακτικό Προσωπικό (μέλη ΔΕΠ, ΕΔΙΠ και ΕΕΠ) καθώς και το Διοικητικό Προσωπικό (Μόνιμοι, Ι.Δ.Α.Χ., Ι.Δ.Ο.Χ.) ανήκει στην Γ΄ κατηγορία επικινδυνότητας (Διοικητικές και Οικονομικές Υπηρεσίες όλων των κλάδων οικονομικής δραστηριότητας) και οι ετήσιες ώρες του Ιατρού Εργασίας για κάθε εργαζόμενο είναι 0,4.

Το Τεχνικό Προσωπικό (Μόνιμοι, Ι.Δ.Α.Χ., Ι.Δ.Ο.Χ. και Ε.Τ.Ε.Π) του Πανεπιστημίου Κρήτης ανήκει στην Β΄ κατηγορία επικινδυνότητας (υπάγονται οι επιχειρήσεις εκείνες που δεν υπάγονται στις κατηγορίες Α΄& Γ΄ του ν. 3850/2010, άρθρο 10) και οι ετήσιες ώρες του Ιατρού Εργασίας είναι για κάθε εργαζόμενο 0,6.

**Β.ΠΡΟΣΔΙΟΡΙΣΜΟΣ ΩΡΩΝ ΑΠΑΣΧΟΛΗΣΗΣ**

Το προσωπικό του Πανεπιστημίου Κρήτης (Διδακτικό, Διοικητικό, Τεχνικό) ανέρχεται στους 1077 εργαζομένους, εκ των οποίων οι 391 υπηρετούν στο Ρέθυμνο και οι 686 υπηρετούν στο Ηράκλειο.

Το παραπάνω προσωπικό είναι κατανεμημένο στις εγκαταστάσεις του ιδρύματος στην Πανεπιστημιούπολη Ρεθύμνου, Γάλλου και στην Πανεπιστημιούπολη Ηρακλείου, Βούτες καθώς και στις παλιές πανεπιστημιακές εγκαταστάσεις στην Κνωσό. Μέρος του παραπάνω προσωπικού εργάζεται στο κτήριο της Έκθεσης του Μουσείου Φυσικής Ιστορίας Κρήτης, στην πόλη του Ηρακλείου.

Αναλυτικότερα τα στοιχεία προσωπικού και ο υπολογισμός του ποσού για τον ιατρό εργασίας έχουν ως εξής:

|  |  |  |  |
| --- | --- | --- | --- |
|  | ΙΑΤΡΟΣ ΕΡΓΑΣΙΑΣ | |  |
| **ΔΙΔΑΚΤΙΚΟ** | **ΡΕΘΥΜΝΟ** | **ΗΡΑΚΛΕΙΟ** | **ΣΥΝΟΛΟ** |
| ΔΕΠ | 189 | 256 | 445 |
| ΕΔΙΠ | 45 | 56 | 101 |
| ΕΕΠ | 13 | 6 | 19 |
| ΕΤΕΠ |  |  |  |
| **ΣΥΝΟΛΟ** | **247** | **318** | **565** |
|  |  |  |  |
| **ΔΙΟΙΚΗΤΙΚΟ** |  |  |  |
| ΜΟΝΙΜΟΙ | 41 | 47 | 88 |
| ΙΔΑΧ | 49 | 97 | 146 |
| ΙΔΟΧ | 40 | 175 | 215 |
| **ΣΥΝΟΛΟ** | **130** | **319** | **449** |
| **ΓΕΝΙΚΟ ΣΥΝΟΛΟ** |  |  |  |
| **ΤΕΧΝΙΚΟ ΚΑΙ ΕΤΕΠ** | 6+8=**14** | 12+37=**49** | **63** |
| **ΔΙΔΑΚΤΙΚΟ ΚΑΙ ΔΙΟΙΚΗΤΙΚΟ** | **377** | **637** | **1.014** |
|  | **ΩΡΕΣ ΑΝΑ ΕΡΓΑΖΟΜΕΝΟ** | **ΕΡΓΑΖΟΜΕΝΟΙ** | **ΩΡΕΣ ΑΝΑ ΕΤΟΣ** |
| **ΤΕΧΝΙΚΟ ΚΑΙ ΕΤΕΠ** | 0,6 | 63 | **37,8** |
| **ΔΙΔΑΚΤΙΚΟ ΚΑΙ ΔΙΟΙΚΗΤΙΚΟ** | 0,4 | 1014 | **405,6** |
|  |  |  | **443,4** |

Από τα παραπάνω προκύπτει ότι ο συνολικός μέγιστος (ετήσιος) πραγματικός χρόνος απασχόλησης ιατρού εργασίας δεν υπερβαίνει τον προβλεπόμενο χρόνο απασχόλησης μισθωτού, όπως ορίζει η παρ. 3, εδ. (α) του άρθρου 21 του ν. 3850/2010.

Ενδεικτικός προϋπολογισμός τιμής ανά ώρα: 37,20€ συμπεριλαμβανομένου ΦΠΑ 24% (30,00€ ανά ώρα άνευ ΦΠΑ).

Αναφορικά με τον ιατρό εργασίας και τα προσόντα, τις συμβουλευτικές αρμοδιότητές του και τέλος την επίβλεψη της υγείας των εργαζομένων, το άρ. 17 του ν. 3850/2010 αντικαταστάθηκε με το άρθρο δέκατο τρίτο παρ.1 της από 20.3.2020 Π.Ν.Π., ΦΕΚ Α 68/20.3.2020, ενώ για το αρ. 17 οι περ. γ` και ε` της παρ.2 διαμορφώθηκαν σύμφωνα με το άρθρο 8 παρ.1 Ν.4808/2021, ΦΕΚ Α 101/19.6.2021:

**Γ. Προσόντα Ιατρού Εργασίας**

Άρθρο 16

Προσόντα ιατρού εργασίας

1. Καθήκοντα ιατρού εργασίας μπορούν να ασκούν:

α) Οι ιατροί που κατέχουν την ειδικότητα της ιατρικής της εργασίας,

β) Οι ιατροί που κατέχουν τίτλο οιασδήποτε ειδικότητας, πλην της ιατρικής της εργασίας, και έχουν εκτελέσει καθήκοντα ιατρού εργασίας σε επιχειρήσεις προ της 15ης Μαΐου 2009,

γ) Οι ιατροί χωρίς ειδικότητα οι οποίοι έχουν ασκήσει καθήκοντα ιατρού εργασίας σε επιχειρήσεις συνεχώς επί επτά (7) τουλάχιστον έτη μέχρι και τις 15 Μαΐου 2009.

2. Οι ιατροί της παρ. 1 μπορούν να ασκούν καθήκοντα ιατρού εργασίας σε όλες τις περιφέρειες ιατρικών συλλόγων της χώρας, χωρίς άδεια των συλλόγων αυτών.

3. Ο ιατρός εργασίας υπάγεται απευθείας στη διοίκηση της επιχείρησης».

**Δ. Αρμοδιότητες Ιατρού Εργασίας**

Οι αρμοδιότητες του Ιατρού Εργασίας περιγράφονται στα άρθρα 17 και 18 του ν.3850/2010, όπως ισχύει σήμερα.

Άρθρο 17

Συμβουλευτικές αρμοδιότητες του ιατρού εργασίας

1. Ο ιατρός εργασίας παρέχει υποδείξεις και συμβουλές στον εργοδότη, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές

υποδείξεις ο ιατρός εργασίας καταχωρεί στο ειδικό βιβλίο του άρθρου 14. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

«2. Ειδικότερα, ο ιατρός εργασίας συμβουλεύει σε θέματα:

α) σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων,

β) λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού,

γ) φυσιολογίας και ψυχολογίας της εργασίας, μεταξύ άλλων και για την πρόληψη της βίας και παρενόχλησης στην εργασία, συμπεριλαμβανομένης της σεξουαλικής παρενόχλησης, εργονομίας και υγιεινής της εργασίας, διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,

δ) οργάνωσης υπηρεσίας παροχής πρώτων βοηθειών,

ε) αρχικής τοποθέτησης και αλλαγής θέσης εργασίας για λόγους υγείας, σωματικής ή ψυχικής, προσωρινά ή μόνιμα, καθώς και ένταξης ή επανένταξης ατόμων που υφίστανται διακρίσεις ή θυμάτων βίας και παρενόχλησης, συμπεριλαμβανομένης της σεξουαλικής παρενόχλησης, καθώς και θυμάτων ενδοοικογενειακής βίας στην παραγωγική διαδικασία, ακόμη και με υπόδειξη αναμόρφωσης ή εύλογων προσαρμογών της θέσης εργασίας.».

3. Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.

Άρθρο 18

Επίβλεψη της υγείας των εργαζομένων

1. Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλόλητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη.

«2. Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για τον σκοπό αυτόν:

α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,

β) επεξηγεί την αναγκαιότητα της σωστής χρήσης των ατομικών μέτρων προστασίας,

γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών,

δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους, μεταξύ των οποίων τους κινδύνους της βίας και παρενόχλησης, συμπεριλαμβανομένης της σεξουαλικής παρενόχλησης,

ε) παρέχει επείγουσα θεραπεία, ιδίως σε περίπτωση ατυχήματος, περιστατικού βίας ή αιφνίδιας νόσου και εκτελεί προγράμματα εμβολιασμού των εργαζομένων με εντολή της αρμόδιας υπηρεσίας δημόσιας υγείας της περιφέρειας, όπου εδρεύει η επιχείρηση.»

3. Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

4. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

5. Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία.

6. Η Επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι` αυτούς και πρέπει να γίνεται κατά τη διάρκεια των ωρών εργασίας τους.

7. Η παράγραφος 4 του άρθρου 15 έχει εφαρμογή και για τον ιατρό εργασίας.

8. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές Ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.

9. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος.

Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

10. Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν Αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητας του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

11. Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 "Προστασία του ατόμου από την επεξεργασία δεδομένων προσωπικού χαρακτήρα" (ΦΕΚ 50/Α`) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997.

12. Με κοινή απόφαση των Υπουργών Εργασίας και Κοινωνικής Ασφάλισης και Υγείας και Κοινωνικής Αλληλεγγύης, που εκδίδεται ύστερα από γνώμη του Σ.Υ.Α.Ε. και δημοσιεύεται στην Εφημερίδα της Κυβερνήσεως, ρυθμίζονται τα ειδικότερα θέματα που αφορούν την τήρηση και το περιεχόμενο του ατομικού βιβλιαρίου επαγγελματικού κινδύνου, τη συλλογή και επεξεργασία επιπλέον δεδομένων με τη συγκατάθεση και επιμέλεια του εργαζομένου, την επιβολή των κυρώσεων της παραγράφου 11 και κάθε άλλη λεπτομέρεια αναγκαία για την εφαρμογή του άρθρου αυτού.»

### 

### Παράρτημα ΙΙ : Υπεύθυνες Δηλώσεις ΥΠΕΥΘΥΝΕΣ ΔΗΛΩΣΕΙΣ

**ΥΠΕΥΘΥΝΗ ΔΗΛΩΣΗ Ι**

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ΠΡΟΣ(1): | | **ΠΑΝΕΠΙΣΤΗΜΙΟ ΚΡΗΤΗΣ** | | | | | | | |
| Ο – Η Όνομα: | |  | | Επώνυμο: |  | | | | |
| Όνομα και Επώνυμο Πατέρα: | |  | | | | | | | |
| Όνομα και Επώνυμο Μητέρας: | |  | | | | | | | |
| Ημερομηνία γέννησης(2): | |  | | | | | | | |
| Τόπος Γέννησης: | |  | | | | | | | |
| Αριθμός Δελτίου Ταυτότητας: | |  | | Τηλ: |  | | | | |
| Τόπος Κατοικίας: | |  | Οδός: |  | | Αριθ: |  | ΤΚ: |  |
| Αρ. Τηλεομοιοτύπου (Fax): |  | | | Δ/νση Ηλεκτρ. Ταχυδρομείου  (Εmail): | |  | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | |
| 1. η προσφορά συντάχθηκε σύμφωνα με τους όρους της πρόσκλησης της οποίας έλαβα γνώση στο σύνολο τους, 2. αποδέχομαι ανεπιφύλακτα και με ποινή αποκλεισμού όλους τους όρους της σχετικής πρόσκλησης, 3. όλα τα υποβληθέντα στην προσφορά τεχνικά στοιχεία και φυλλάδια είναι αληθή. 4. θα διατηρήσω εμπιστευτικά και θα χρησιμοποιήσω μόνο για τους σκοπούς του διαγωνισμού τα στοιχεία και τις πληροφορίες των υπόλοιπων προσφορών που τυχόν θα τεθούν υπόψη μου και αποτελούν κατά δήλωση τους εμπορικό ή επιχειρηματικό απόρρητο   4 | | | | | | | | | |

Ημερομηνία:\_\_/\_\_/2022

Ο – Η Δηλ\_\_\_\_\_.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

**ΥΠΕΥΘΥΝΗ ΔΗΛΩΣΗ ΙΙ**

(άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΠΑΝΕΠΙΣΤΗΜΙΟ ΚΡΗΤΗΣ** | | | | | | | | | | |
| Ο – Η Όνομα: |  | | | | | Επώνυμο: |  | | | | |
| Όνομα και Επώνυμο Πατέρα: | | | |  | | | | | | | |
| Όνομα και Επώνυμο Μητέρας: | | | |  | | | | | | | |
| Ημερομηνία γέννησης(2): | | | |  | | | | | | | |
| Τόπος Γέννησης: | | | |  | | | | | | | |
| Αριθμός Δελτίου Ταυτότητας: | | | |  | Τηλ: | |  | | | | |
| Τόπος Κατοικίας: | |  | | | Οδός: |  | | Αριθ.: |  | ΤΚ: |  |
| Αρ. Τηλεομοιοτύπου (Fax): | | |  | | Δ/νση Ηλεκτρ. Ταχυδρομείου  (Εmail): | | |  | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | | | |
| δεν έχουν επιβληθεί σε βάρος της εταιρείας …………………………..…, της οποίας είμαι νόμιμος εκπρόσωπος, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς ή αίτησης συμμετοχής με τελεσίδικη και δεσμευτική ισχύ: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. | | | | | | | | | | | |

Ημερομηνία: \_\_/\_\_/2022

Ο – Η Δηλ\_\_\_\_\_.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

(υπογραφή ενώπιον διοικητικής ή δικαστικής αρχής)

**Παράρτημα ΙΙΙ: Έντυπο Οικονομικής Προσφοράς**

|  |  |  |  |  |  |  |
| --- | --- | --- | --- | --- | --- | --- |
| **Προσωπικό** | **Εργαζόμενοι** | **Απαιτούμενες ώρες/έτος** | **Κόστος/ώρα σε € χωρίς ΦΠΑ** | **ΦΠΑ 24%**  **ποσό σε €** | **Ωριαίο κόστος σε € με ΦΠΑ** | **Συνολικό ετήσιο κόστος με ΦΠΑ** |
| Διδακτικό-Διοικητικό | **1014** | 405,60 |  |  |  |  |
| Τεχνικό -ΕΤΕΠ | **63** | 37,8 |  |  |  |  |
| **Σύνολο** | **1077** | **443,40** |  |  |  |  |

Στην προσφερόμενη τιμή θα περιλαμβάνονται όλα τα έξοδα για την εκτέλεση των παρεχόμενων υπηρεσιών στις εγκαταστάσεις του Πανεπιστημίου Κρήτης, Ρέθυμνο και Ηράκλειο.

**Ημερομηνία-(τόπος): ……………………., ……………..**

**Υπογραφή – Σφραγίδα**